open-index/open-wikipedia-markdown huggingface dataset:
Boris Pasternak

**Boris Leonidovič Pasternak** (rus. **Борис Леонидович Пастернак**, Moskva,10. februar 1890 – Predelkino kraj Moskve, 30. maj 1960) bio je ruski književnik.

Djelovao je kao pjesnik, novelist, romanopisac i prevodilac. Odrastao je u intelektualnoj sredini, studirao je filozofiju u Moskvi i Marburgu. U mladosti je bio futurist. Poezija mu je pretežno tematski apolitična, literarna i intelektualna. Piše i poeme s temom prve i druge ruske revolucije. U romanu "*Doktor Živago*" oslonio se na tradicije romana 19. vijeka i izgradio djelo na fabuli o sudbini nekoliko obitelji, obuhvatio prostor od zapadnih ruskih granica do Sibira, s Moskvom u središtu, opisao dvije ruske revolucije i završio epilogom u vrijeme Drugog svjetskog rata. U SSSR-u je roman nazvan "*antisovjetskim*", a na Zapadu je 1958. Pasternaku dodijeljena Nobelova nagrada, koju pisac nije primio.

## Djela
*Zbirke: 
**"Iznad barijera"
**"Sestra moja, život"
**"Teme i varijacije"
**"Drugo rođenje"
*Romani:
**"Djetinjstvo Ljuversove"
*Poeme: 
**"Poručnik Šmit"
**"Spektorski"
*Autobiografsko djelo: 
**"Zaštitna povelja"

## Vanjski linkovi
*

Kategorija:Rođeni 1890.
Kategorija:Umrli 1960.
Kategorija:Biografije, Moskva
Kategorija:Ruski pisci
Kategorija:Dobitnici Nobelove nagrade za književnost
Irène Joliot-Curie

**Irène Joliot-Curie** bila je francuska hemičarka.

## Biografija 
Bila je kćerka Marie i Pierrea Curieja. Studirala je na fakultetu prirodnih nauka u Sorbonni, ali je njeno obrazovanje bilo prekinuto Prvim svjetskim ratom, tokom kojeg je radila kao sestra radiolog. Nakon rata doktorirala je prirodne nauke, istražujući alfa-zrake polonija.

Godine 1926. udala se za Frédérica Joliota (par je povezao svoja prezimena) i s njim sarađivala u istraživanju prirodne i umjetne radijacije, pretvorbe elemenata i nuklearne fizike.

Godine 1935. podijelili su Nobelovu nagradu za hemiju. Njeno istraživanje aktivnosti neutrona teških metala 1938. predstavljalo je važan korak u otkrivanju nuklearne fisije. Postala je profesor na fakultetu prirodnih nauka u Parizu 1937. godine, a 1946. direktorica Instituta za radij.

Bila je pacifistica i borila se za ženska prava te je postala članica Nacionalnog komiteta Unije žena Francuske te članica Svjetskog mirovnog vijeća (*World Peace Council*). Bila je predsjednica odjela za nuklearnu fiziku na Sorbonni. Godine 1936. francuska vlada imenovala ju je podsekretarkom države za naučna istraživanja i naposljetku oficirom Legije časti.

Umrla je od leukemije, koja je vjerovatno posljedica izlaganja štetnim zračenjima tokom njenog rada.

## Također pogledajte 
* Spisak žena dobitnica Nobelovih nagrada

## Vanjski linkovi 
*Nobel e-museum, Nobelova nagrada za hemiju 1935
*Nobel e-museum, Irène Joliot-Curie - Biografija

Kategorija:Francuski hemičari
Kategorija:Francuski fizičari
Kategorija:Biografije, Pariz
Kategorija:Rođeni 1897.
Kategorija:Umrli 1956.
Kategorija:Nuklearni hemičari
Red (čvor)

**Red** može imati više značenja:

* Red (biologija), kao dio naučne klasifikacije u biologiji.
* Red (matematika), matematički red
* Vjerski red, u smislu sufijskih redova.
Albert Schweitzer

**Albert Schweitzer** (Kayserberg, 14. januar 1875. - Lambarene, Gabon, 4. septembar 1965.), alzaško-njemački liječnik, protestantski teolog, filozof i muzičar.

## Biografija 
Studirao je teologiju, filozofiju u Strasbourgu, Parizu i Berlinu. Bio je protestantski vikar i docent na protestantskome teološkom fakultetu u Strasbourgu. Istodobno je započeo koncertnu i muzikološku djelatnost za ono vrijeme revolucionarnom monografijom o Johannu Sebastianu Bachu i raspravom o gradnji orgulja.

Studirao je i medicinu, a kao liječnik misionar posvetio se karitativnom radu u Francuskoj Ekvatorijalnoj Africi. Od 1913. do 1917. godine izradio je u Lambareneu tropsku bolnicu sa stacionarom za leprozne bolesnike. U prisnoj saradnji s crnačkim stanovništvom liječio je i suzbijao tropske bolesti, prosvjećivao, pomagao, pobijao rasne predrasude i kolonijalizam. Upozorio je na etičku vrijednost liječničkog rada i dao uzoran primjer.

Kao kompozitor pridonio je novoj interpretaciji Bachove muzike i inicirao, u gradnji orgulja, tzv. *Alzašku reformu* - pokret za obnovom tradicionalnih tipova orgulja.

## Nagrade 
* Nagrada Johann Peter Hebel
* Nobelova nagrada za mir 1952. godine za njegov humanitarni rad

## Djela 
* Tajna spasenja i patnje 
* J. S. Bach, muzičar-pjesnik 
* Njemačko i francusko umijeće gradnje orgulja 
* Kultura i etika
* Pisma iz bolnice
* Memoari: 
** Između vode i prašume
* Autobiografska djela:
** Iz mog djetinjstva i mladenačkog doba
** Iz mog života i mišljenja

## Također pogledajte 
* Filozofija
* Savremena filozofija

## Reference 
## Vanjski linkovi 
* The Albert Schweitzer Page
* Albert Schweitzer Fellowship

Kategorija:Njemački filozofi
Kategorija:Biografije, Kaysersberg
Kategorija:Rođeni 1875.
Kategorija:Umrli 1965.
Kategorija:Dobitnici Goetheove nagrade
Kategorija:Dobitnici Nagrade "Johann Peter Hebel"
Advanced Micro Devices

**Advanced Micro Devices, Inc. (AMD)** je proizvođač integralnih kola sa sjedištem u Santa Klari, Kaliforniji. AMD je drugi po redu isporučilac x86 procesora te vodeći proizvođač flash memorija. Kompaniju su osnovali bivši radnici Fairchild Semiconductora, 1969. godine na čelu sa Jerry Sandersom. AMD-ov trenutni predsjednik je Dr. Lisa Su.
AMD je najviše poznat po procesorima Athlon, Opteron, Turion64, Sempron i Duron,Ryzen svi x86 arhitekture. AMD ima dobre odnose kao i sklopljena partnerstva sa Nvidiom i IBM-om.

AMD procesori su po svojim karakteristikama bili slabiji od Intelovih procesora, ali su imali daleko nižu cijenu. Oni po svojim konstruktivnim riješenjima zaostajali za Intelovim procesorima, ali su imali neke konstrukcije koje je Intel kasnije usvojio. Posljednjih godina Intel je izgubio nadmoć te se ova dva proizvođača neprestano izmjenjuju na mjestu vlasnika najačeg procesora na tržistu.

## Proizvodnja 
Glavni pogon za proizvodnju AMD mikroprocesora je u Dresdenu, Njemačka. Ostatak proizvodnje odvija se na Tajvanu po licenci. U periodu između 2003. i 2005. prošireni su pogoni u Dresdenu (tehnologija pločica od 300mm) i kompanija je povećanjem proizvodnje postala konkurentnija Intelu.

Kao rezultat ekspanzivne politike osnovan je i istraživački centar u Bangaloru u Indiji () površine 3500 m2.

Najmoćniji procesor sa dva jezgra koji AMD trenutno nudi (2006. godina) je AMD 64 FX-62 koji radi na 2.8&nbsp;GHz i ima 2 x 1MB keš memorije, sa cijenom od oko 1032 US dolara.

## Također pogledajte 
* Nexgen
*Intel
*Procesor
*Flash memorija

## Reference 
## Vanjski linkovi 
*Službena stranica AMD-a 
*AMD: 30 godina gonjenja vodećeg  
*Silikonska Dolina InfoZone - Advanced Micro Devices 
*Cpu-collection.de - AMD procesori, slike i opisi 
*Yahoo! - Advanced Micro Devices, Inc. Profil 
*AMD sa dvije jezgre 
*Zašto AMD ne označava brzinu kao Intel? 

Kategorija:AMD
598.

Godina **598.** (**DXCVIII**) bila je redovna godina koja počinje u srijedu u julijanskom kalendaru. Oznaka 598. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
## 598. u temama 
## Rođeni 
## Umrli 
## Reference 
## Vanjski linkovi
Novi zavjet

mini|desno|200px|Evanđelisti sa svojim simbolima, Aachenski evangelijar Karla Velikog, 820.
**Novi zavjet** ili **Novo pismo** dio je Biblije napisan nakon Kristove smrti.

Novi Zavjet se sastoji od 27 knjiga, koje sadržavaju evanđelja, poslanice ili poruke i otkrovenja (odnosno proročansko otkrivenje, Apokalipsa), koje su napisali različiti autori u različito vrijeme. Za razliku od Starog Zavjeta, koji pokriva dugogodišnju hronologiju stvaranja svijeta i ranu historiju Jevreja, Novi Zavjet se zasniva na relativno uskom vremenskom periodu, možda nešto više od pola vijeka, između 50. n. e. i 125. n. e.

Novi zavjet počinje sa četiri evanđelja, koja govore o životu, smrti i uskrsnuću Isusovom:

* Evanđelje po Mateju, porezniku i apostolu
* Evanđelje po Marku, Petrovom i Pavlovom sljedbeniku
* Evanđelje po Luki, mogućem Pavlovom sljedbeniku
* Evanđelje po Ivanu, ribaru i apostolu.

## Također pogledajte 
* Novi Zavjet na bosanskom jeziku

## Vanjski linkovi 
* Novi zavjet


Kategorija:Biblija
Kategorija:Svete knjige
Afroazijski jezici

desno|300p|mini|Karta koja pokazuje raširenost afroazijskih jezika
**Afroazijski jezici** su porodica jezika koju čine nekih 240 jezika, koje govori 285 miliona govornika, širom Sjeverne i Istočne Afrike, Sahela i Jugozapadne Azije. 

Među potporodicama ovih jezika su::

* berberski jezici
* čadski jezici
* egipatski jezici
* semitski jezici
* kušitski jezici

## Također pogledajte 
* afrički jezici

## Reference 
* Bernd Heine and Derek Nurse, *African Languages,* Cambridge University Press, 2000 - Chapter 4
* Merritt Ruhlen, ''A Guide to the World's Languages*, Stanford University Press, Stanford 1991.
* Lionel Bender et al., *Selected Comparative-Historical Afro-Asiatic Studies in Memory of Igor M. Diakonoff*, LINCOM 2003.
* Ethnologue
* Russell G. Schuh, *Chadic Overview''.
* African Language History (pdf), Roger Blench

## Vanjski linkovi 
* A comparison of Orel-Stolbova's and Ehret's Afro-Asiatic reconstructions
* The Origins of Afroasiatic by Paul Newman (Requires Science Magazine subscription)

Kategorija:Jezici
Kategorija:Afroazijski jezici
Granica

**Granice** se generalno definišu kao geografske granice, koje nameću ili karakteristike tla kao što su okeani i teren, ili politički subjekti kao što su vlade, suverene države, savezne države i drugi subnacionalni entiteti. Političke granice se mogu uspostaviti ratovanjem, kolonizacijom ili međusobnim sporazumima između političkih subjekata koji se nalaze u tim područjima. To je također izraz u političkoj geografiji koji označava geografske granice datog političkog entiteta ili zakonske jurisdikcije, države ili podnacionalnih upravnih jedinica i njihovih dioba.

Neke granice—kao što su unutrašnje administrativne granice većine država ili međudržavne granice unutar šengenske zone—su otvorene i potpuno nečuvane. Većina vanjskih političkih granica je djelimično ili potpuno kontrolisana i mogu se preći legalno samo na određenim graničnim prelazima; susjedne granične zone se također mogu kontrolisati.

Tampon zone mogu biti postavljene na granicama između zaraćenih entiteta kako bi se smanjio rizik od eskalacije. Dok se granica odnosi na samu granicu, područje oko granice naziva se granica.

Granica između dvije države, u smislu usaglašenosti može biti:
* bilateralno usaglašena;
* nametnuta od strane jedne od dvije granične države;
* nametnuta od treće strane, npr. definisana međunarodnom konferencijom;
* naslijeđena iz bivše države, kolonijalne vlasti ili aristokratske teritorije;
* naslijeđena bivša unutrašnja granica, kao što je slučaj granica država koje su tvorile bivšu Jugoslaviju ili SSSR;
* nikad formalno definisana i utvrđena.

Pored toga, granica može biti naslijeđena *de facto* vojna linija prekida vatre, odnosno neprijateljstva.

## Reference 
## Također pogledajte 
* Politička geografija
* Političke nauke

Kategorija:Politička geografija
Kategorija:Granice
Granica (čvor)

* Granica, u političkoj geografiji označava geografske granice

## Bosna i Hercegovina 
* Granica (Bileća), naselje u općini Bileća;

## Srbija 
* Granica (Bojnik), naselje u općini Bojnik;
Administrativna jedinica

thumb|300px|Svjetske administrativne razine

**Administrativna jedinica** (također i **upravna jedinica**, **entitet**, **oblast, okrug** ili **regija**, **# nivo podjele**, **konstitutivna jedinica** ili **podnacionalni entitet** ili **dio države**) jest dio jedne države ili druge regije koji je razgraničen za potrebe administracije. To je izraz za upravnu oblast unutar date zemlje ili suverene države, uglavnom s lokalnom vladom, koja ima izvjesni stepen autonomije (samostalnosti) po određenim pitanjima. Naprimjer, mnoge zemlje podijeljene su na sljedeće administrativne jedinice (entitete): države, kantone, pokrajine, srezove, općine ili druge upravne potpodjele. U zemljama koje nisu nacije-države ovo može značiti da su neke ili sve od "podnacionalnih" jedinica ustvari i nacionalne jedinice.

Administrativnoj jedinici odobrava se određeni stepen autonomije koji je potreban za upravljanje. Obično to obavlja posredstvom svoje lokalne samouprave. Zemlje su podijeljene u manje sastavne jedinice kako bi lakše organizirale upravljanje i poslovanje stanovništva. Naprimjer, zemlja se može podijeliti na pokrajine, koje su dalje podijeljene na županije. Ove se, pak, možu podijeliti u cjelini ili u dijelu u općine itd.

Administrativni entiteti konceptualno su odvojeni od zavisnih teritorija s bivšim uređenjem i sastavni su dijelovi suverene države, a zavisne teritorije samo su pod nekim manjim oblicima kontrole.

Zbog jasnoće i praktičnosti standardnih neutralnih referenci, najveći administrativni dijelovi jedne zemlje zovu se "prvi nivo administrativne podjele" ili "prvi administrativni nivo". Sljedeći niži zove se "drugi nivo administrativne podjele" ili "drugi administrativni nivo''.

## Primjeri administrativnih jedinica
thumb|500px|Politička podjela svijeta
* Autonomna zajednica
* Kanton 
* Okrug
* Oblast
* Država 
* Pokrajina 
* Regija
* Entitet
* Distrikt
* Federalna jedinica
* Guvernorat
* Grad
* Općina
* Mjesna zajednica
* Selo

## Reference
## Vanjski linkovi
Kategorija:Politička geografija
*
Uprava (čvor)

**Uprava** može imati više značenja:

* uprava u političkom smislu vlade
* uprava u administrativnom smislu, odnoseći se na entitete političke geografije
Sjeverna Afrika

desno|Karta Afrike sa sjevernim zemlja u tamnoj zelenoj boji

**Sjeverna Afrika** je regija koja obuhvata sjeverni dio Afrike. Općenito se smatra da ovu regiju sačinjavaju sljedeće zemlje:

* Alžir
* Egipat
* Libija
* Mauritanija
* Maroko
* Sudan
* Tunis
* Zapadna Sahara (Pod marokanskom vlašću)

Azori, Kanarska ostrva, Etiopija, Eritreja i Madeira se ponekad također svrstavaju kao dio Sjeverne Afrike.

Magrib, također poznat kao Sjeverozapadna Afrika je dio Sjeverne Afrike i sačinjavaju ga: Alžir, Maroko, Tunis, Zapadna Sahara, Libija i Mauritanija (prema tome isključujući Dolinu Nila). U francuskoj upotrebi, Magrib označava samo prve tri pomenute zemlje. U arapskoj upotrebi ovaj izraz se može odnositi samo na Maroko.

No, neke sjevernoafričke zemlje, kao Egipt i Libija se često smatraju dijelom Bliskog Istoka, budući da ove dvije zemlje imaju bliže odnose sa Zapadnom Azijom negoli sa Magribom. 

Kategorija:Afrika
Kategorija:Regije Afrike
Kategorija:Sjeverna Afrika
Sedam rimskih brežuljaka

mini|desno|250p|Mapa sedam rimskih brežuljaka
**Sedam rimskih brežuljaka** nalazi se istočno od Tibera i oni čine srž starog grada Rima. Imaju istaknutu ulogu u rimskoj mitologiji, religiji i politici. Prema tradicionalnom vjerovanju, Rim je osnovao Romul na Palatinu. Sedam rimskih brežuljaka (na italijanskom i latinskom) jesu:

* Aventin (*Collis Aventinus*)
* Celij (*Collis Caelius*)
* Eskvilin (*Collis Esquilinus*)
* Kapitol (*Mons Capitolinus*)
* Kvirinal (*Collis Quirinalis*)
* Palatin (*Collis Palatium*, *Mons Palatinum*)
* Viminal (*Collis Viminalis*)

Poznati Vatikanski brijeg nalazi se sjeverozapadno od Tibera i ne spada u sedam rimskih brežuljaka. Od tradicionalnih sedam danas ih je naseljeno pet, s brojnim historijskim spomenicima. Na Kapitolu je danas gradska uprava Rima, dok je Palatin značajno arheološko mjesto.

## Također pogledajte 
* Servijski zid

Kategorija:Rim
Kategorija:Sedam rimskih brežuljaka
Servijev zid

mini|desno|300p|Mapa Servijevog zida
mini|desno|200p|Servijev zid

**Servijev zid** (; ) izgrađen je u vrijeme rane Rimske Republike u 4. vijeku p. n. e. u Rimu. Nazvan je po šestom rimskom kralju Serviju Tuliju, koji je vladao u 6. vijeku p. n. e, iako današnji ostaci potječu iz perioda nakon što je Rim bio uništen u napadu Cisalpinskih Gala 390. p. n. e.

Bio je visok do 10 m, širok 3,6 m, a dug 11&nbsp;km. Opasavao je grad Rim i obuhvatao je približno 1.000 hektara zemljišta, uključujući i sedam rimskih brežuljaka. Pratio je topografiju okoline, pružajući logističku prednost za odbranu grada. Sagradili su ga grčki inženjeri i ta konstrukcija jedan je od prvih primjera korištenja cementa u antičko doba. Samo manji dio zida preostao je do danas.

## Također pogledajte 
* Aurelijanove zidine

Kategorija:Arhitektura
Kategorija:Rim
Kategorija:Rimska Republika
Kategorija:Rimska arhitektura
Kategorija:Turističke atrakcije u Rimu
Politička geografija

**Politička geografija** je naučna disciplina koja proučava odnos snaga u prostoru i implikacije prostora na te snage. Srodna disciplina je geopolitika.

Na međunarodnom nivou, proučavanja političke geografije se bave podjelom, odnosno organizacijom, svijeta na države, druge veće političke grupacije, oblasne saveze, političke upravne jedinice, koje su jasno razgraničene, imaju svoje gravne gradove.

## Također pogledajte 
* geopolitika
Podatak

**Podatak** je jednostavna izolovana, neobrađena činjenica koja ima neko značenje. Podatak može biti: 

* broj;
* riječ;
* slika;
* zvuk.

Podatak (*datum* — za jedninu i *data* — za množinu) u prevodu sa latinskog jezika znači "nešto što je dato".  

Podatak može postojati u bilo kojem obliku, bio upotrebljiv ili ne.

Podatak je sastavljen od:

* značenja (naziv i opis značenja određenog svojstva)
* vrijednosti (mjera i iznos)
* vremena

## Reference 
Kategorija:Informatika
Kategorija:Podaci
Semiti

**Semitski** je jezički izraz koji se odnosi na potpodjelu uglavnom bliskoistočnih afro-azijskih jezika, tj. semitski jezici, te na kulturu i etničku pripadnost govornih naroda ovih jezika. Iako ima puno rasprave oko domena *rasne* upotrebe ovog izraza u okviru genetike i historije populacije, kao jezički termin opisuje familiju jezika koja uključuje antičke i moderne verzije jezika amharskog, arapskog, aramejsog, akadskog, hebrejskog, malteškog, sirijskog, tigrigejskog, itd.

**Semitski narod** ili **Semiti** je zastarjeli izraz za etničku, kulturnu ili rasnu grupu  povezanu s ljudima Bliskog istoka, uključujući Arape, Židove, Akađane i Feničane. Terminologija se danas uglavnom ne koristi izvan grupiranja "semitskih jezika" u lingvistici.   Prvi put korišteni 1770-ih od strane članova Göttingenske škole historije, ova biblijska terminologija za rasu izvedena je iz Šema (  ), jedan od tri Noina sina u Knjizi Postanka, zajedno sa paralelnim terminima Hamiti i Jafeti.
[mini|Prvi prikaz historijske [Etnologija|etnologije svijeta razdvojenog na biblijske Nojeve sinove: Semite, Hamite i Jafete. Gattererov *Einleitung in die Synchronistische Universalhistorie* (1771.) objašnjava njegovo gledište da je moderna historija pokazala istinitost biblijskog predviđanja o nadmoći Jafetita (). Kliknite na sliku za transkripciju teksta.]]

## Također pogledajte 
* Afroazijski jezici

## Reference 
## Vanjski linkovi 
Kategorija:Semitski jezici
Kategorija:Semitski narodi
Osciloskop

mini|Tektronixov 2235A osciloskop u kasnim 1970-im.
**Osciloskop** (oscilacija + -skop), elektronski mjerni uređaj koji omogućava promatranje međusobne ovisnosti dva signala na fluorescentnom zaslonu katodne cijevi. Izumio ga je *Karl Ferdinand Braun* (1897). Elektronski snop nastaje u dijelu osciloskopa koji se naziva elektronski top, a sastoji se od *grijača, katode i anode*. Između katode i anode postoji jako električno polje. Katoda se zagrijava na visoku temperaturu koja uzrokuje izbacivanje elektrona. Elektroni ubrzani električnim poljem jure prema anodi. Anoda je izvedena u obliku cilindra kroz koji elektroni prolaze prema fluorescentnom zaslonu. Na mjestu udara elektrona u zaslon pojavljuju se svijetle točke. Najčešće se koristi za promatranje ovisnosti električnoga signala o vremenu (električni signali mogu biti i podaci o neelektričnim veličinama, prethodno pretvorenima u električne). Slika ovisnosti mjerenog signala o vremenu postiže se tako da se na vertikalne (os *y*) otklonske pločice katodne cijevi dovede prethodno pojačan i obrađen električni signal (mjerilo: V/cm), a na horizontalne (os *x*) otklonske pločice pilasti napon, koji omogućuje dobivanje tzv. linearne vremenske baze (mjerilo: s/cm). Ako se postigne da porast pilastoga napona počinje uvijek u istoj točki periodnog ili ponavljajućega mjerenog signala (sinkronizacijski postupak), na zaslonu se dobiva mirna slika tog signala.

## Primjena 
Osciloskop služi za ispitivanje nekog elektroničkog dijela za koji se smatra da je neispravan. Također služi za isprobavanje tek napravljenih električkih kola da bi se ispitivala njihova voltaža i dizajnerske greške. Pronalazi raznovrsnu primjenu u svim oblastima tehnike. Predstavlja elektronski instrument s univerzalnom primjenom. Osim posmatranja talasnog oblika signala, osciloskop pomoću baždarenih skala i preklopnika kojima se mogu precizno mijenjati kalibrirane vrijednosti vertikalnog (naponskog) i horizontalnog (vremenskog) koeficijenta skretanja, omogućuje posebno određivanje velikog broja parametara posmatranog signala. Osciloskopima se mogu posmatrati i neki signali nepravilnog oblika.

## Podjela 
Postoji više vrsta osciloskopa, među njima:
*CRT osciloskop (katodna cijev)
*analogni osciloskop
*digitalni osciloskop
*računarski osciloskop.

## Reference 
## Vanjski linkovi 
* Osciloskop Enciklopedija iz 1911.
* Simulacija osciloskopa
* Podučavanje
* Opisi vrsta osciloskopa koji se koriste
* Sve o katodnoj cijevi
* Česta pitanja vezana za osciloskop

Kategorija:Elektronika
Kategorija:Mjerni instrumenti
Kategorija:Laboratorijska oprema
Kategorija:Američki izumi
Kategorija:Njemački izumi
Ibrahim Rugova

**Ibrahim Rugova** (2. decembar 1944, selo  Crnce - 21. januar 2006, Priština), kosovski političar i državnik, bio je jedan od najznačajnijih političkih predstavnika Kosovskih Albanaca. Zadnjih godina imao je mandat predsjednika Kosova, a istovremeno je vršio i funkciju šefa najveće kosovske političke stranke, Demokratske Lige Kosova (Lidhja Demokratike e Kosovës).

Poznat je po zagovaranju mirnih protesta protiv srpskih vlasti za vrijeme Miloševićeve strahovlade, zbog čega je u javnosti bio poznat i pod imenom *kosovski Gandhi*. Umro je 21. januara 2006. godine.

## Također pogledajte
*Oslobodilačka vojska Kosova
*Operacija Saveznička sila
*Slobodan Milošević

## Vanjski linkovi 
* Knjiga žalosti 

Kategorija:Rođeni 1944.
Kategorija:Umrli 2006.
Kategorija:Biografije, Istok
Kategorija:Kosovski političari
Kategorija:Kosovski predsjednici
Aventin

mini|desno|210x210px|Mapa sedam rimskih brežuljaka
**Aventin** () jedan je od sedam rimskih brežuljaka na kojima je nastao antički Rim. Bio je strateška tačka s koje je kontrolirana trgovina na Tiberu i potpuno utvrđen do 1000. n. e.

Za vrijeme fašističke vlasti mnogi predstavnici opozicije našli su utočište na ovom brežuljku nakon ubistva Giacoma Matteottija i tu su okončali i svoje članstvo u parlamentu i politici tzv. Aventinskom secesijom.

Danas su na Aventinu elegantna stambena naselja s mnogo arhitektonski značajnih mjesta.

## Također pogledajte 
* Sedam rimskih brežuljaka

## Reference 
## Vanjski linkovi 
* https://worldhistoryedu.com/the-seven-hills-on-which-ancient-rome-was-built/

Kategorija:Rim
Kategorija:Sedam rimskih brežuljaka
Niger

mini|Mahamadou Issoufou, predsjednik Nigera
**Niger** je država koja se nalazi u Zapadnoj Africi, u njenoj unutrašnjosti, bez izlaza na more. Nezavisna država je od 1960. Površina joj je 1.265.000&nbsp;km2, ima oko 7,6 miliona stanovnika. Graniči sa Čadom, Libijom, Alžirom, Malijem, Burkinom Faso i Nigerijom.

## Etimologija 
Ime države dolazi od rijeke Niger koja teče na zapadu ove države; ali porijeklo imena rijeke nije sigurno, iako je popularna teorija da potječe od ''Tuareg n'eghirren'', što znači "voda koja teče". Najčešći je izgovor francuski / niːˈʒɛər /, mada se u anglofonskim medijima / ˈnaɪdʒər / također povremeno koristi.

## Vlada 
Republika Niger je demokratska zemlja. Novi ustav Nigera usvojen je 31. oktobra 2010. On je obnovio polupredsjednički sistem vladavine iz Ustava 1999. (Peta republika) u kojem predsjednik republike, izabran općim izbornim pravom na petogodišnji mandat, i premijer imenovan od predsjednika dijele izvršnu vlast.

Kao odraz povećanja broja stanovnika Nigera, jednopartijska nacionalna skupština proširila se 2004. na 113 zastupnika izabranih na petogodišnji mandat sa većinskim sistemom zastupanja. Političke stranke moraju postići najmanje 5 posto glasova da bi dobile mjesto u zakonodavnoj vlasti.

## Političke podjele 
## Geografija 
mini|Administrativna podjela Nigera
Kroz Niger protiče rijeka Niger. Najveće jezero je L. Čad kojeg dijeli sa Čadom, Nigerom i Kamerunom. Nema izlaza na more. Glavni grad Niamey se nalazi na rijeci Niger.

## Privreda 
## Stanovništvo 
U Nigeru su naseljene različite etničke grupe. Najbrojniji su narodi iz sudanaske grupe Hausa (55%), zatim Djerma i Songai (25%), Fulbe (9%) i Kanura (4%). Na sjeveru su nastanjeni hamitaski Tuaregi sa udjelom u populaciji od oko 8%, te nešto Arapa i Tubua. Oko 95% stanovnika su muslimani, mali procenat je animista i kršćana. U gradovima živi oko 21% populacije najveći je glavni grad Niamey sa 880.000 stanovnika, zatim dolaze Zinder sa 223.000, Maradi sa 167.000 stanovnika, te Sahari Agadez sa oko 50.000 stanovnika.

## Kultura 
## Reference 
## Vanjski linkovi 
*  Predsjednika Nigera
* 
* Niger na BBC News
* Niger na "International Futures"

*
Kategorija:Države svijeta
Kategorija:Države i teritorije osnovane 1960.
Kategorija:Države francuskog govornog područja
Kategorija:Kontinentalne države
Kategorija:Države članice Afričke unije
Kategorija:Države članice Organizacije islamske konferencije
Kategorija:Države članice Ujedinjenih nacija
Celij

mini|desno|250p|Mapa sedam rimskih brežuljaka
**Celij** () jedan je od sedam rimskih brežuljaka na kojima je nastao antički Rim. U vrijeme Rimske republike bio je popularna stambena oblast i mjesto gdje su živjeli bogati Rimljani. Arheološkim istraživanjima ispod Karakalinih termi otkriveni su ostaci luksuznih vila koje su bile uređene zidnim muralima i mozaicima. Na Celiju je i Bazilika svetih Ivana i Pavla. Znatan dio brežuljka zauzima vila Celimontana sa svojim vrtovima.

## Također pogledajte 
* Sedam rimskih brežuljaka
* Aventin
* Eskvilin
* Kapitol (Rim)
* Palatin (brežuljak)
* Viminal

Kategorija:Rim
Kategorija:Sedam rimskih brežuljaka
Programska paradigma

**Programska paradigma** određuje stil programiranja.

Programska paradigma određuje pogled koji programer ima nad programom i njegovih izvršavanjem. Kao primjer, u objektnom programiranju programer razmišlja o programu kao o grupi interaktnih objekata, dok u funkcionalnom programiranju program gleda kao redoslijed naredbi

Neki programski jezici su načinjeni da podržavaju samo jednu paradigmu (kao Java i Smalltalk za objektno programiranje, dok Haskell i Scheme podržavaju funkcionalno programiranje). Također imamo jezike koji koji podržavaju više paradigmi (kao što je LISP, Python i Oz).

## Primjeri paradigmi 
* Strukturalno programiranje, suprotno Nestrukturalno programiranje
* Imperativno programiranje, suprotno Deklarativno programiranje
* Proceduralno programiranje, suprotno Funkcionalno programiranje
* Skalarno programiranje, suprotno Grupisano programiranje
* Ograničeno programiranje, suprotno logičko programiranje
* Komponentno programiranje (kao u OLE)
* Aspektno programiranje (kao u AspectJ)
* Pravilno bazirano programiranje (kao u Mathematica)
* Tabelarno programiranje (kao u Microsoft FoxPro)
* Cjevovodno programiranje (kao kod UNIX komandnim linijama)
* Objektno Orijentirano Programiranje
* Paralelno programiranje

## Također pogledajte 
* Tip (računari)

## Reference 
## Vanjski linkovi 
Kategorija:Programiranje
DSL

mini|125p|Obični DSL modem
**DSL**, punim nazivom **digital subscriber line**, jest porodica tehnologija koja nudi digitalnu razmjenu podataka preko običnih bakrenih žica koje se mogu naći u većini običnih domova. Obično, brzina downloada (preuzimanja) ide od 128 kilobita po sekundi (kbps) pa sve do 24.000 kbps, sve u zavisnosti od tehnologije koja se koristi. Kod asimetrične (ADSL) linije, brzina downloada veća je od brzine uploada (slanja), dok su kod simetrične SDSL linije obje stavke iste. Za uspostavljanje DSL linije obavezan je neki DSL modem.

## DSL tehnologije 
DSL tehnologije (nazvane xDSL) uključuju:
* High-bit-rate Digital Subscriber Line (HDSL)
* Symmetric Digital Subscriber Line (SDSL), standardizovanu HDSL verziju
* Asymmetric Digital Subscriber Line (ADSL), verzija DSLa sa sporijom brzinom slanja (upload)
* Rate-Adaptive Digital Subscriber Line (RADSL)
* Very-high-bit-rate Digital Subscriber Line (VDSL)
* Very-high-bit-rate Digital Subscriber Line 2 (VDSL2), poboljšana verzija VDSL-a
* G. Symmetric High-speed Digital Subscriber Line (G.SHDSL), standardizovana zamjena za rane SDSL linije

## Također pogledajte 
* Širokopojasni Internet pristup
* DSL u svijetu
* IDSL
* ISDN
* Modem

## Vanjski linkovi 
* UNH-IOL DSL baza znanja (napredne poduke) 
* DSL poduka 
* "Kako DSL Radi?" 
* ANSI Radna grupa T1E1.4, grupa za DSL 
* DSL Forum, organizacija za ADSL industriju 

Kategorija:Računarske mreže
Kategorija:Digital Subscriber Line
Kategorija:Internet tehnologije
Kategorija:Američki izumi
ISDN

***I**ntegrated **S**ervices **D**igital **N**etwork* (**ISDN**) je internacionalni standard za digitalne telekomunikacione mreže.

Osnovni pristup predstavlja **BRA** - *Basic Rate Access* koji se sastoji od 2B+D kanala 2*64 kbps za podatke + 16 kbps za signalizaciju (144 kbps). 
Zakupom jedne ISDN veze dobiju se 3 telefonska broja. No, također je moguće dokupiti još čak 5 brojeva, ali je moguće ostvariti samo 2 istovremena razgovora. Ovisno o potrebi, prijenos podataka se može odvijati brzinom od 64 kbps (1 kanal) ili 128 kbps (2 kanala). 
Primarni pristup (**PRA** - *Primary Rate Access*), E1 ili B-ISDN (*Broadband ISDN*) = 30B+D kanala = 30*64 kbps za podatke + 16kbps za signalizaciju ( 2 Mbps). Moguće je grupiranje kanala u cilju ostvarenja bržeg pristupa Internetu npr. 384 kbps. 
Potrebno je dovesti jedan PCM sistem izravno do kućne centrale ili rutera (usmjernik) lokalne računarske mreže. Ovaj pristup je prihvatljiv hotelima i većim poduzećima, organizacijama.

## Reference 
## Vanjski linkovi 
Kategorija:Internet tehnologije
Internetski pretraživač

**Internetski pretraživač** () jest veb-sajt koji omogućava pretragu informacija na internetu.

Internetski pretraživači mogu se podijeliti na dvije grupe: meta pretraživači i "pravi" internetski pretraživači. Meta pretraživači su programi koji skupljaju informacije o veb-sajtovima koji se nalaze u META oznakama HTML dokumenata. Pravi internetski pretraživači jesu programi koji skupljaju sve dostupne HTML dokumente veb-sajtova i sortiraju i obrađuju iste u svojim bazama podataka. Na veb-sajtovima ovih pretraživača mogu se pogledati skupljene informacije u bazi podataka.

Najpoznatiji internetski pretraživači su Google, Bing i Yahoo!.

## Također pogledajte 
* Google (pretraživač)
* Bing
* Yahoo!
* DuckDuckGo

## Reference 
## Vanjski linkovi 
* Google.ba 
* Bing 
* Yahoo! 
* Metacrawler 
* FileByType

Kategorija:Internet pretraživači
SDSL

**SDSL** () označava DSL tehnologije, što znači, tehnologije prenosa digitalnih podataka kroz bakrene žice telefonske mreže gdje propusni opseg u nizvodnom pravcu, od mreže do pretplatnika, su jednake propusnom opsegu uzvodnog pravca, od pretplatnika do mreže. Ovaj simetrični propusni opseg se može smatrati suprotnim od asimetričkog opsega kojeg nudi ADSL tehnologija, gdje je uzvodni opseg niži od nizvodnog. SDSL se općenito predstavlja poslovnim korisnicima, dok se ADSL pruža i privatnim i poslovnim korisnicima.

Specifičnije, SDSL se može razumjeti kao:
* *u širem smislu*, zajednički termin za sve DSL varijante koje nude simetrički opseg, uključujući IDSL, koji nudi 144&nbsp;kbit/s, HDSL, HDSL2, G.SHDSL, koji nude do 22,784&nbsp;Mbit/s preko četiri para bakarnih žica, kao i SDSL varijanta ispod
* *u užem smislu*, određena vlasnička i nestandardizirana DSL varijanta za operacije na 1,544&nbsp;Mbit/s ili 2,048&nbsp;Mbit/s kroz jedan par bakarnih žica, bez podrške za analogne pozive na istoj liniji
* termin koji korite ETSI za označavanje G.SHDSL

## Vlasnička SDSL tehnologija 
SDSL je DSL varijanta prilagodljive brzine sa sa brzinama podataka sličnim T1/E1 (T1: 1,544&nbsp;Mbit/s, E1: 2,048&nbsp;Mbit/s). Radi preko jendog para bakarnih žica, sa najvećim dometom od 3000 m. Ne može koegzistirati sa konvencionalnom govornom uslugom na istom paru jer uzima kompletan propusni opseg.

### Nastojanja za standardizacijom 
SDSL je vlasnička tehnologija koja nikad nije standardizirana. Kao takva ona često samo međuoperira sa uređajima sa istog vendora. To je preteča G.SHDSL-a koji je standardiziran u februaru 2001. od strane ITU-T sa preporukom G.991.2. SDSL se često pogrešno miješa sa G.SHDSL i HDSL-om; u Evropi, G.SHDSL je standardizirao ETSI korištenjem 'SDSL'. Ova ETSI varijanta je kompatibilna sa ITU-T G.SHDSL standardiziranom regionalnom varijantom za Evropu.

Pošto postoji standardizirani nasljednik, SDSL instalacije danas se smatraju ostavštinom. Većina novih instalacija koriste G.SHDSL opremu umjesto SDSL-a.

### Ciljna publika 
SDSL tpično pada između ADSL-a i T1/E1 u cijeni i uglavnom cilja na mala i srednja preduzeća kojima ne treba servisna garancija sklopnog releja ili jače performanse iznajmljene linije.

## Također pogledajte 
* ISDN

## Reference 
Kategorija:Digital Subscriber Line
Eskvilin

mini|desno|250p|Mapa sedam rimskih brežuljaka

**Eskvilin** () jedan je od sedam rimskih brežuljaka na kojima je nastao antički Rim. Uzdiže se iznad doline u kojoj je izgrađen Koloseum, a bio je popularno mjesto za stanovanje. Na njegovom najjužnijem dijelu Neron je konfiskovao imanja da bi izgradio svoju ekstravagantnu Zlatnu kuću, a kasnije je Trajan izgradio i kompleks banja. Ostaci oba objekta preživjeli su do danas.

Brdo Esquiline uključuje tri istaknuta ogranka, koja se ponekad nazivaju i "brdima":

* Cispian (Cispius) – sjeverni ogranak
* Oppian (Oppius) – južni ogranak
* Fagutal (Fagutalis) – zapadni ogranak

## Također pogledajte 
* Sedam rimskih brežuljaka
* Aventin
* Celij
* Kapitol (Rim)
* Palatin (brežuljak)
* Viminal

## Reference 
## Vanjski linkovi 
Kategorija:Rim
Kategorija:Sedam rimskih brežuljaka
Palatin (brežuljak)

mini|desno|250p|Mapa Sedam rimskih brežuljaka
**Palatin** () centralni je od sedam rimskih brežuljaka na kojima je nastao antički Rim. Počeci "Vječnog grada" upravo su na Palatinu. Prema arheološkim nalazima zaključuje se da su ljudi na njemu živjeli još oko 1000. p. n. e. Prema rimskoj mitologiji, na Palatinu je Romula i Rema našla vučica, koja ih je održala u životu. Prema ovoj legendi čoban Faustul našao je dojenčad i odgojio ih sa svojom suprugom. Kad su odrasli, Romul je na Palatinu odlučio izgraditi Rim. Mnogi istaknuti Rimljani živjeli su na Palatinu. Ostaci palača Augusta, Tiberija i Domicijana također su na ovom brežuljku i sam naziv "palača" potječe od riječi "Palatin".

Palatin je visok 50-ak metara i s jedne strane gleda na Rimski forum a s druge na Circus Maximus. Danas je Palatin veliki otvoreni muzej koji se po danu može posjetiti. Ulaz je nalazi nedaleko od Titovog slavoluka na Rimskom forumu.

## Također pogledajte 
* Sedam rimskih brežuljaka
* Aventin
* Celij
* Eskvilin
* Kapitol (Rim)
* Viminal

Kategorija:Rim
Kategorija:Sedam rimskih brežuljaka
Kategorija:Turističke atrakcije u Rimu
Jonski red

**Jonski red** je jedan od tri reda organizacionog sistema klasične arhitekture. Druga dva reda su dorski i korintski. Postoje također i dva niža reda, deblji toskanski red i bogatija varijanta korintskog, složeni red.

Jonski red potiče iz 6. vijeka p. n. e. u Joniji jugozapadnom obalnom području i ostrvima Male Azije koji su naselili Jonski Grci gdje se govorio jonski dijalekt grčkog jezika. Jonski red se upotrebljavao u Grčkoj u 5. vijeku p. n. e. Prvi od mnogih jonski hramova, koji je stojao samo nekoliko decenije prije nego je srušen u zemljotresu, je bio Hram Here na Samosu izgrađen oko 570. - 560. p. n. e. po arhitekti Rhoikos. Hram je bio sklonište boginje. Dugotrajniji jonski hram iz 6. vijeka p. n. e. je bio Hram Artemisa u Ephesusu koji je jedan od sedam svjetskih čuda.
mini|lijevo|200p|Jonski red

Za razliku od grčkog dorskog reda, jonski stubovi obično stoje na postolju koji odvaja osovinu stuba od stilobata ili platforme od kapitela. Kapitel jonskog stuba ima karakteristične spiralne uvojke koji su postavljeni na oblikovanu kapu (ehinus) stuba.

U prvim verzijama uvojci na kapitelu su bili postavljeni u jednoj ravni da bi se naknadno ustanovilo da se mogu postaviti pod uglom na uglovima kapitela. Ova modifikacija je načinila Jonski red prihvatljiviji od Dorskog reda gledajući na kompziciju sa kritične strane u 4. vijeku p. n. e. Sa postavljanjem uvojaka pod ugao postiglo se da uvojci jednako izgledaju sa prednje kao i bočnih strana.
U 16. vijeku arhitekta i teoretičar Vicenzo Scamozzi je dizajnirao je skorosavršenu verziju ovog četverostranog Jonskog kapitela koja je postal vid standarda. Zbog ovog kad je Grčki jonski red ponovo uveden u kasnom 18. vijeku za vrijeme Grčke reafirmacije grčki jonski stil je odavao čar arhaične novosti i primitivnog vitaliteta.

Jonski stubovi su gotovo uvijek kanelurirani. Ispod uvojaka, jonski stub može imati i širok prsten koji odvaja kapitel od kaneluralnog trupa. Broj kanerula na trupu stuba je standardizovan na 24. Sa ovom standardacijom održala se kaneluracija u proporcionalnom odmjeru sa bilo kojom veličinom stuba čak i kad je visina bila preizražena. Na rimskim stubovima kaneluracija ostavlja manju površinu stuba između svake kanelure dok na grčkom stubu kanelure se spajaju u oštri rub.

Jonski stub je uvijek bio tanji od dorskog. Jonski stubovi su 8 ili 9 dijametara stuba visoki a čak i viši kasnijim verzijama Grčke reafirmacije 19. vijeka.

Glavni vijenac koji sjedi na stubovima ima tri komponente: obični arhitrav podjeljen u dvije a ponekad tri pruge, sa frizom koji može biti skulpturno uobličen i vijenac napravljen on zubaca, sa krunom i sima dekorativnom plastikom, koji drži istureni krov.

## Također pogledajte 
* Dorski red
* Korintski red
* Toskanski red
* Složeni red

## Reference 
## Vanjski linkovi 
* 

Kategorija:Arhitektura
Kategorija:Klasična arhitektura
Kategorija:Arhitektonski izraz
Neboder

**Neboder** je vrlo visoka zgrada prikladna za stalno stanovanje. Sama riječ se prvi put upotrebljava u kasnom 19. vijeku kad se te ogromne zgrade prvi put pojavljuju u New Yorku. Historičari arhitekture kasnije mjenjaju tačnu definiciju na osnovu razvitka inženjerstva u 1880-im godinama koje je omogućila izgradnju ogromnih višespratnica. 

Riječ je nastala prevođenjem engleskog izraza skyscraper, koji je u pomorskoj terminologiji šaljivi naziv za šljemeno jedro, a u opštem jeziku označava neboder. 

Petar Skok (1881-1956) u svom etimologijskom rječniku, objavljenom posmrtno 1971-1974. godine, za neboder kaže da je "(najnoviji neologizam, prevedenica od grateciel, Volkenkratzer) 'kuća od mnogo katova'."
## Također pogledajte 
* Burj Khalifa
* Milju visoka kula
* The Shard (neboder)
* Spisak arhitekata supervisokih zgrada

## Reference 
## Vanjski linkovi 
* Historijske fotografije nebodera New York-u
* Skyscraper Museum
* Najviše zgrade svijeta
* SkyscraperPage Tehničk informacije i dijagrami
* AllAboutSkyscrapers.com Članci, podaci i fotografije
* Skyscrapercity Tehničke informacije i novosti sa foruma o projektima
* 
* [1880s "skyscraper" citati istraživača riječi Barry Popik(https://bs.wikipedia.org/wiki/Barry_Popik)-a.]
Karta (čvor)

**Karta** može značiti:

*  karta kao geografski pojam, tj. kao dvodimenzionalna predstava trodimenzionalnog prostora. 
*  karta za igranje
*  karta u smislu ulaznice, bilo da se radi o filmskoj, operskoj, muzičkoj predstavi ili koncertu, ili nekoj drugoj organizovanoj predstavi gdje se ulazak naplaćuje kupovinom karte.
*  karta u smislu putne karte, tj. potvrde o plaćanju vozarine, bilo da se radi o autobusu, vozu, brodu, avionu ili drugim prevoznim sredstvima
Rum (historija)

**Rum** (na arapskom, الرُّومُ *ar-Rūm*; turski i perzijski, *Rûm* ili *Rüm*) je neodređen izraz koji je u različita vremena imao više značenja. U islamskom svijetu se najčešće koristio kao opći izraz za Evropljane, ponekada kao naziv za Bizantijsko Carstvo, no isto tako se upotrebljavao kao ime za Seldžučki sultanat u Anadoliji, te za grčko stanovništvo unutar Osmanskog Carstva.

Kad su ih prvi put sreli, Arapi su saznali da se bizantijski Grci međusobno nazivaju *Rhomaioi*, odnosno "Rimljani" (*Romeo* je italijanska verzija), tako da su ih Arapi počeli zvati "Rum" (tj. "Rimljani" ili "Rumi"), time misleći na etničku pripadnost, te su prema tome njihovu zemlju isto tako nazvali "rumska zemlja", dok je Sredozemno more postalo "Rumsko more."
U staro doba, Arapi su Grke zvali "Junanima," tj. "Joncima" (*Yunan* je, na turskom, zvanični oblik za Grka, dok je tursko ime za Grčku *Yunanistan*), a Rimljane "Rumljanima" ili *Latinyun* ("Latinci").

Kasnije, zbog činjenice da su se muslimani, kako Arapi tako i rani Turci, sretali sa starim Rimljanima na prostoru Male Azije, izraz Rum je postao oznaka za tu geografsku oblast, ostajući u upotrebi i poslije seldžučkih osvajanja u Anadoliji. Iz tih razloga je Seldžučki sultanat poznat i kao Rumski sultanat.

Osmanlije su nakon osvajanja Balkana, veći dio ovog poluotoka nazvali Rumelija što vuče korijene od iste riječi. Kao administrativna jedinica koja je okupljala veći dio regije formiran je Rumelijski ejalet.

Ime ili nadimak **Rumi** je označavao osobu koja je iz Ruma. Islamski mistik, Mevlana Dželaludin je poznat pod imenom Rumi jer se naselio na područje na kojem su prethodno živjeli Bizantinci.

Izraz *Rumi* je ostao uvriježen i još uvijek se može sresti u MagrIbu (Sjeverna Afrika), gdje domaće stanovništvo u unutrašnjosti zemlje zapadnjake zove tim imenom. Muslimani koji su živjeli izvan granica Osmanskog Carstva su Osmanlije zvali Rumi.

## Poznate osobe
* Dzelaludin Rumi, sufijski šejh i mistik
* Suhejb Al-Rumi, ashab Poslanika Muhammeda

## Također pogledajte 
* Rumski sultanat
* Vilajet Rum

Kategorija:Historija islama
Kategorija:Seldžučki sultanat
Kategorija:Bizantijsko Carstvo
Konya

**Konya** (fon., **Konja**, stari naziv **Iconium**, grčki, Ικόνιον, *Ikonion*) je grad u Turskoj, smješten na središnjoj zaravni u Anadoliji. Glavni je grad istoimene provincije, po površini najveće provincije u državi. Staro ime za grad jest Ikonijum, koji je, prema Novom zavjetu, posjetio sveti Pavle (opisano u "Djelima apostolskim"). Prema predanju, grčki filozof Platon sahranjen je u Ikonijumu.

## Historija 
Od 1097. do 1243. godine, grad je bio prestonica Seldžuka i njihovog Rumskog sultanata. Svoj vrhunac Konya je dostigla između 1205. i 1239, kad je ovaj sultanat zauzimao cijelu Anadoliju, Armeniju, dio Bliskog Istoka i Krim. Godine 1243. Konyu su zauzeli Mongoli.

Godine 1467, Konyu su zauzele Osmanlije, nakon osvajanja Istanbula i završetka dugotrajnog karamansko-otomanskog sukoba. Osmanska dominacija u Konyi se i dan danas vidi nakon više od 500 godina, od sredine 15. stoljeća do osnivanja Republike Turske. Tokom stoljeća, Konja je doživjela progresivan i stabilan rast stanovništva. Guvernerstvo Selima II, sina Sulejmana Veličanstvenog, u gradu imalo je pozitivan utjecaj na napredak grada, a time i na očuvanje identiteta. Džamija Selimije, koja je izgrađena u ovom periodu, jedino je djelo Mimara Sinana u Konyi.

Konya je poznata i po čuvenom sufiji, Mevlani Dželaludinu Rumiju, koji se nastanio u ovom gradu, gdje je i sahranjen. Rumijevi sljedbenici su kasnije u Konyi osnovali čuveni derviški red, tarikat, poznat i kao Mevlevije (ovaj red je prisutan i u Bosni i Hercegovini).

## Geografija 
## Vanjski linkovi 
*Zvanični sajt
* Srednjovekovna arhitektura 

## Reference 
Kategorija:Gradovi u Turskoj
Rum

**Rum** je destilovano alkoholno piće dobijeno od šećerne trske (melase i soka šećerne trske) procesom fermentacije i destilacije. Piće dobijeno destilacijom se obično čuva tj. stari u hrastovim ili buradima drugog drveta. Najveća količina ruma se proizvodi u karipskim zemljama kao i u nekoliko južnoamerčkih zemalja poput Kolumbije, Venecuele, Gvajane i Brazila. Također, postoje proizvođači ruma u Australiji, Fidžiju, Filipinima, Indiji, Mauricijusu...

Rum bez boje se najčešće koristi u spremanju koktela, dok se zlatni i tamni rum najčešće koriste kao samo piće ili se upotrebljavaju u kuhanju. Najbolji, tzv. premijum rumovi, se piju sami ili sa ledom.

Rum je dio kulturne baštine većine ostrva u zapadnom dijelu Indijskog okeana i poznato je piće Kraljevske mornarice i gusara.

## Također pogledajte 
* Pirati

Kategorija:Alkoholna pića
Kapitol (Rim)

mini|desno|250p|Mapa sedam rimskih brežuljaka
[mini|desno|250p|[Michelangelo Buonarroti|Michelangelova sistematizacija Trga Campidoglio (gravura Étiennea Dupéraca, 1568)]]

**Kapitol** (; ) jedan je od sedam rimskih bežuljaka na kojima je osnovan antički Rim. Smješten je između Rimskog foruma i Poljane boga Marsa i na njemu je bio hram Kapitolske trijade: rimskog boga Jupitera, njegove supruge Junone i kćerke Minerve. Hram je počeo graditi peti rimski kralj Lucije Tarkvinije Prisk i smatran je jednim od najvećih i najljepših u gradu. Kad su Cisalpinski Gali napali Rim 390. p. n. e, Kapitol je jedini "izbjegao" njihovu okupaciju.

Kapitol je bilo mjesto slavnih događaja u rimskoj historiji. Na ovom brdu Brut i ostali atentatori zaključali su se u Jupiterovom hramu nakon atentata na Julija Cezara. Politički kriminalci ovdje su bili pogubljivani bacanjem sa strmog ruba brda. 

Od 1536. do 1546. Michelangelo je transformisao Kapitol (tada već nazvan Campidoglio) s tri palače koje su uklopile harmoničan trapezoidni urbani Trg Campidoglio, kojem se prilazilo sa stepeništa Cordonata. Ovim poduhvatom Michelangelo je promijenio orijentaciju Kapitola, koji je dotad "nadgledao" Rimski forum, prema Vatikanu. Tri palače danas su u funkciji kao Kapitolski muzeji.

## Također pogledajte 
* Sedam rimskih brežuljaka

Kategorija:Turističke atrakcije u Rimu
Kategorija:Sedam rimskih brežuljaka
Sažimanje podataka

**Sažimanje podataka** ili **kompresija** u računarstvu proces je smanjivanja potrebnog fizičkog prostora za pohranu podataka kroz korištenje određenih metoda za zabilježavanje podataka. Osnovna jedinica obrade je datoteka, i ovisno o tipu datoteke unutar datoteke se pojavljuju određena ponavljanja koja je moguće na medij za pohranu zapisati samo jednom i onda samo zabilježiti gdje se ponavljanje još javlja. Na taj način moguće je znatno smanjiti potreban prostor za pohranu što ovisi o strukturi i vrsti datoteke. Dobitak u prostoru je najmanji kod sažimanja zvučno-slikovnih datoteka jer zvuk i pokretne slike su vrlo haotične prirode i klasične metode sažimanja podataka (sažimanje bez gubitka informacija) ovdje ne funkcioniraju, te se koriste metode u kojima se tolerira određena količina gubitka izvornih podataka.

## Historija razvoja 
## Algoritmi i formati sažimanja 
### Sažimanje pisanih dokumenata 
Kad sažimamo podatke tipa pisanih dokumenata gubici nisu dozvoljeni, no s druge strane, obično je omjer sažimanja takvih datoteka vrlo dobar (2-10 puta), tako da pisane dokumente sažimamo samo bez gubitaka. Najpoznatiji formati su:

* ZIP
* BZIP2 (bz2)
* RAR

Ono što često ostaje iza zavjese jest da većina programa za sažimanje podržava više metoda sažimanja, od spremanja datoteka u nesažetom obliku (arhiviranje), do sažimanja različitim algoritmima s različitim brzinama i omjerima sažimanja. Tako su *zip* i *rar* datoteke obično sažete Deflate algoritmom, izvedenicom *Lempel-Ziv LZ77* algoritma koji je nastao 1977. godine. S druge strane *bzip2* se oslanja na svoju varijantu Burrows-Wheeler transformacije.

### Sažimanje slika 
* JPG
* GIF

### Sažimanje audio zapisa 
Kod sažimanja audio zapisa omjer je obično vrlo loš (maksimalno 2), te za njihovo sažimanje postoje algoritmi sažimanja bez gubitaka:

* flac
* WAV
* lpac
* wavpack

i algoritmi sažimanja s gubicima:
* MP3
* OGG
* AAC
* WMA

### Sažimanje video zapisa 
Formati:

* AVI
* MOV
* WMV

Algoritmi:

* MPEG-2 (DVD format)
* MPEG-4
** DivX
** XVID

Dijeljena biblioteka (ili biblioteke - *.so ili *.dll) koje implementiraju određeni algoritam sažimanja audio ili video zapisa se nazivaju codeci.

## Vanjski linkovi 
* Sažimanje bez gubitaka  

Kategorija:Računarstvo
Kategorija:Softver